SÓL ÉG SÁ eftir Ólöfu Nordal er Kærleikskúla ársins 2019 Ólöf Nordal er listamaður Kærleikskúlunnar 2019 . Verkið heitir SÓL ÉG SÁ . Nú stendur yfir yfirlitssýning í Listasafni Reykjavíkur á verkum Ólafar . Titill sýningarinnar er ÚNGL og spannar tæplega þrjátíu ára feril hennar . Ólöf hefur gefið Styrktarfélagi lamaðra og fatlaðra þetta flotta verk og allur ágóði af sölu Kærleikskúlunnar 2019 rennur til sumarbúðanna Reykjadals , þangað sem fötluð börn og ungmenni koma og skemmta sér án hindrana . Sala Kærleikskúlunnar skipar stóran sess í fjáröflunarstarfi Styrktarfélags lamaðra og fatlaðra . Þetta er í sautjánda sinn sem félagið gefur út Kærleikskúluna en margir af fremstu listamönnum þjóðarinnar hafa lagt félaginu lið með því að skapa listaverk á glerkúluna . Kemur í takmörkuðu upplagiKærleikskúlan var fyrst gefin út árið 2003 en myndin sem prýðir kúluna heitir “ 2 málarar ” og er úr röð verka sem Erró gerði árið 1984 . Hugmyndin um Kærleikskúluna er hugarsmíð Evu Þengilsdóttur þáverandi markaðsstjóri Styrktarfélagsins . Nafn Kærleikskúlunnar er táknrænt en markmið með sölu hennar er að auðga líf fatlaðra barna og ungmenna . Kærleikskúlan er blásin glerkúla tær eins og kærleikurinn með borða í rauðum lit , lit lífskrafts og gleði , jóla og vináttu . Eins og mennirnir eru engar tvær kúlur nákvæmlega eins en allar fallegar , hver á sinn hátt . Kærleikskúlan kemur í takmörku upplagi og bætist Kærleikskúla ársins 2019 , SÓL ÉG SÁ , í fjölbreytt safn af Kærleikskúlum . Listamennirnir sem hanna kúlurnar hafa allir gefið vinnu sína og þannig stutt dyggilega við starf í þágu fatlaðra barna og ungmenna . Kærleikskúlan hefur frá upphafi verið afhjúpuð við formlega athöfn í Listasafni Reykjavíkur og stjórn Styrktarfélag lamaðra og fatlaðra velur handhafa kúlunnar ár hvert . Handhafi kúlunnar er einhver sem hefur unnið mikilvægt starf í þágu fatlaðra eða er framúrskarandi fyrirmynd . 2004 – Freyja Haraldsdóttir 2006 - Evu Þórdísi Ebenezersdóttur formaður NÝ-UNG 2008 – Halaleikhópurinn 2009 – Embla Ágústsdóttir 2010 – Valgerður Jónsdóttir og bjöllukórinn